recursal/SuperWikiNEXT-32B huggingface dataset:
**Полициското убиство во Алипашино Поље** се случило на 26 октомври 2018 година во околу 4 часот утрината на улицата „Гетеова" во населбата Алипашино Поље во Сараево кога непознати лица, наводно дел од т.н. „автомафија", во близина на трговскиот центар „Бинго" се обидувале да украдат бел автомобил Фолксваген Голф 6 со хрватски регистарски ознаки. Во тој момент случајно на местото се појавила полициска патрола Фолксваген Голф 7 кон која лицата веднаш почнале да пукаат со автоматско оружје. Извршителите веднаш избегале од местото на настанот со своите возила Фолксваген Голф 5 и Ренџ Ровер. Во патролата со реден број 1481 биле полициските службеници од станицата во Нови Град Адис Шеховиќ кој починал на лице место и Давор Вујиновиќ кој подлегнал на повредите во клиничкиот центар.

По настанот пристигнале бурни реакции од институциите и од јавноста. Полицијата на прес-конференција изјавила дека „ќе преврти сè за да ги најде сторителите". Со соопштение излегол и претседателот на Владата на кантонот Сараево, Адем Зољ кој нагласил дека „ова е гнасен чин бидејќи полицајците воопшто не излегле од автомобилот и не го употребиле оружјето. Возилото уште било во движење кога напаѓачите почнале да пукаат во нив". Во чест на убиените полицајци 29 октомври бил прогласен за Ден на жалоста на целата територија на Босна и Херцеговина. Од Нови Град, општината во која се случило убиството, излегле со соопштение во кое било нагласено дека според нив ова убиство е терористички акт и напад на државата, потенцирајќи дека убиството е извршено со оружје нетипично за ситен криминал како кражбата на возило.

Наводи
------

1. ↑  „Крадци на автомобили убиле полицаец во Сараево". *Нетпрес*. 26 октомври 2018. Посетено на 5 ноември 2018.
2. ↑  „Почина и вториот полицаец по пукотница во Сараево". *МИА*. 26 октомври 2018. Архивирано од изворникот на 2019-01-04. Посетено на 5 ноември 2018.
3. ↑  „Мафијаши убија двајца полицајци во службено возило среде Сараево". *Кајгана*. 26 октомври 2018. Посетено на 5 ноември 2018.
4. ↑  (босански) „Ponedjeljak proglašen Danom žalosti u cijeloj BiH zbog ubistva sarajevskih policajaca". *Klix.ba*. 28 октомври 2018. Посетено на 5 ноември 2018.
5. ↑  (босански) „Općina Novi Grad Sarajevo: Ubistvo dva policajca je teroristički akt". *Klix.ba*. 26 октомври 2018. Посетено на 5 ноември 2018.

|  |  |
| --- | --- |
| Stub icon | *Оваа статија поврзана со Босна и Херцеговина е никулец. Можете да помогнете со тоа што ќе ја проширите.** п
* р
* у
 |
Путер
Дрвен сад за матење
**Путер** или **маст** — млечен производ што се добива со матење на слатка и кисела павлака. Путерот произведeн од кисела палака мора да мириса на диецетил, а слаткиот путер мора да има вкус на павлака. Путерот е хранлив додаток на храната, но во поголеми количевства лошо влијае врз здравјето на луѓето со тоа што го зголемува холестеролот.

Производство
------------

Путерот порано се произведувал во дрвени садови за матење, а од 1878 година, по појавата на сепараторите, започнало масовното производство на путер. Павлаката се вбризгува во сад за матење, каде што се подготвува со силно мешање. Во текот на мешањето се соединуваат ситните делови на маста. Путерот произведен во индустриски погони може да содржи 2% сол и може да се обои со природни бои. Добриот путер има посебен мирис и вкус, а вкусот зависи од исхраната на кравата чие млеко се користи.

Складирање и чување
-------------------

Путерот се чува до 14 дена на температура до +5 °C, а подолго од 14 дана на температура до -20 °C.

Путерот како мотив во уметноста и во популарната култура
--------------------------------------------------------

* „Путер" (*Butter*) - песна на американската рап-група *A Tribe Called Quest* од 1991 година.

Надворешни врски
----------------

|  |  |
| --- | --- |
| Ризница | „Путер" на Ризницата ? |

* Путер

Наводи
------

1. ↑  „путер" — Дигитален речник на македонскиот јазик
2. ↑  „путер" — Официјален дигитален речник на македонскиот јазик
3. ↑  „маст" — Дигитален речник на македонскиот јазик
4. ↑  „маст" — Официјален дигитален речник на македонскиот јазик
5. ↑  YouTube, Butter (пристапено на 12.3.2020)
**Онгаонга** (науч. *Urtica ferox*) или **дрвенеста коприва** — коприва ендемска на Нов Зеланд. Има дрвенести дршки и необично големи листови кои достигнуваат 5 м во височина. Дури и најлесниот допир до растението дава болови кои траат неколку дена. Од ова растение има загинато најмалку еден човек, како и неколку кучиња и коњи кои случајно се имаат втурнато во него.

Во маорскиот фолклор, Купе поставил неколку пречки за неговите гонители, чии жени тој ги имал украдено, една од кои била онгаонга.

Онгаонга е главна храна за ларвите на пеперутката новозеландски црвен адмирал или кахукура (*Bassaris gonerilla*).

Наводи
------

* Connor, H. E. (1977) [1952]. *Poisonous Plants in New Zealand (DSIR Research Bulletin 99)* (2. изд.). Wellington: Government Printer.
* Crowe, Andrew (1999-09-07). *Which Native Forest Plant?*. New Zealand: Penguin. ISBN 0-14-028631-4.
* Hutching, Gerald (1998). *The Natural World of New Zealand*. New Zealand: Viking (Penguin). ISBN 0-670-87782-4.


  


|  |  |
| --- | --- |
|  | *Оваа статија за растение е никулец. Можете да помогнете со тоа што ќе ја проширите*. |
Ознака на единицата од 11 август 2015 г.
**Полкот Азов**, официјално **Посебен одред за специјални намени „Азов"** (на украински: *Окремий загін спеціального призначення «Азов»*) — дел од Националната гарда на Украина, која е во рамките на украинското Министерство за внатрешни работи. Одредот бил формиран на 5 мај 2014 година за време на Украинската криза како доброволен **баталјон „Азов"**, под команда на Андреј Билецки. Единицата во октомври 2014 година броела околу 800 припадници.

Седиштето на единицата е во Мариупол, Донецка Област, но бидејќи градот е под контрола на ДНР (иако де јуре Украина го смета за своја територија), привремено е сместена во селото Урзуф, близу Мариупол, како и во Бердјанск и во престолнината Киев. Нејзин тековен командир е Денис Прокопенко. Сегашната ознака на единицата се користи од август 2015 година и на неа е прикажан симболот „Идеја на нацијата" (*Ідея Нації*), поврзан со германскиот симбол Волфсангел, претходно користен и во нацизмот.

Полкот Азов станал озлогласен по обвинувања за тортури и воени злосторства, како и поради симпатиите на нејзиното членство кон нацистичката идеологија. Поради ова во 2018 година Конгресот на САД ја прекинал воената помош од донација на опрема, тренинг или каква било друга поддршка за единицата. Единицата служела и за подлога за формирање на крајно-десничарската политичка партија во Украина, Национален корпус, во октомври 2016 година.

Наводи
------

1. ↑  „Командир полку «Азов» Андрій Білецький: Ті, хто проливає кров за Україну, повинні мати свій голос у владі". *УНІАН* (украински). 11 октомври 2014. Посетено на 12 декември 2018.
2. ↑  „Полк "Азов" перепідпорядкують Нацгвардії". *Українські Новини* (украински). 9 октомври 2014. Посетено на 12 декември 2018.
3. ↑  „Ukrainian unit accused of Neo-Nazi links wants Canada's help". *Ottawa Citizen* (англиски). 26 јуни 2015. Посетено на 12 декември 2018.
4. ↑  „Congress bans arms to Ukraine militia linked to neo-Nazis". *The Hill* (англиски). 27 март 2018. Посетено на 12 декември 2018.
5. ↑  „Volunteer battalion Azov members and former members create National Corps political party". *Interfax Ukraine* (англиски). 14 октомври 2018. Посетено на 12 декември 2018.
**Радио С** ― месна радио станица во Свети Николе, Македонија. Својата програма Радио С ја емитува од своето студио на адреса ул. „Маршал Тито" бр.77, во склоп на комплексот на просториите на Меѓународниот славјански универзитет „Гаврило Романович Државин". Покриеноста со сигнал на Радио С е 100% во Свети Николе со околината и 80 % покриеност во Штип, со посебен нагласок на автопатите и околината на Свети Николе.

Историја
--------

Радио Свети Николе како месен медиум постои уште од 1971 година во склоп на Домот на културата Свети Николе. Во 2007 година Радио Свети Николе дошло под сопственост на Меѓународниот славјански универзитет како студентско радио. На 2 април 2020 година Радио Свети Николе било ребрендирано во Радио С придружна радио станица на Радио Канал 77.

Поврзано
--------

* Канал 77
* Меѓународен славјански универзитет „Гаврило Романович Державин"

Наводи
------

1. 1 2  Спасова, Валентина. „Маркетинг". Свети Николе:. Посетено на 7 октомври 2022. `|archive-url=` is malformed: flag (help); Надворешна врска во `|publisher=` (help)

Надворешни врски
----------------

* Службена мрежна страница на Радио С
**Пречна Планина** — средновисока планина којашто се протега на границата меѓу Македонија и Албанија. Планината е сместена меѓу граничниот премин Стење (Горица) на запад, каде што со превој се поврзува со планината Галичица и Преспанското Езеро на исток. Планината има правец на протегање северозапад-југоисток. Највисок врв е Високи Врв со надморска височина од 1.293 м. Во подножјето на планината се сместени селата Коњско на македонска и Туминец на албанска страна.

Поврзано
--------

* Мала Преспа
* Список на планини во Македонија
* Список на планини во Албанија
**Онеирите** (Ὄνειροι) се демони на сништата во старогрчката митологија,.

Онеирите можеле да имаат различен облик, а кај луѓето доаѓале како мало ветре кое минувало низ клучалките. Нивната задача била заспаните да ги поведат по вистинскиот пат, или, пак, да ги залажат. Онеирите се повеќе и се замислувани како демони или духови со темни крилја. Се појавувале како јато птици или лилјаци, доаѓајќи ноќе од своите пештери од Ереб, земјата на вечната темнина, зад изгрејсонцето, односно крај Океан, близу до земјата на мртвите. Виселе под листовите на дрвјата или по ѕидовите на пештерите. Кога доаѓале кај луѓето, проаѓале низ две порти. Едната била направена од рогови и од таму се носеле пророчки соништа кои ги праќале боговите и стигале по полноќ, а другата била направена од слонова коска и од таму пристигнувале лажните соништа кои стигнувале пред полноќ.

Во почетокот Онеирите биле персонификација без божествена моќ. Подоцна, во хеленско-римското време, тие стануваат придружници на Хермес, а во доцната антика стануваат самостојни божества.

Според Хесиод, кога титанот Крон го кастрирал својот татко Уран и му ја презел власта, Никта многу се разлутила и од бес ги родила, по пат на партеногенеза Онеирите, и нивните браќа и сестри: Мом (вината, критиката), Морос (судбината, проклетството), Танат (смртта), Хипнос (сонот), Харон, Хесперидите (вечерите), Керите (насилнaта смрт), Мојрите (судбината), Немезида (одмаздата), Апата (измамата), Филота (дружењето, нежноста), Герас (староста) и Ерида (караницата, раздорот). Цицерон ја следи оваа традиција, но според него татко на овие деца е Ереб (темнината).

Римскиот поет Овидиј ги претставува не како браќа на Хипнос, туку како еден од неговите илјада синови.

Во *Илјадата* на Хомер, Онеирите се споменуваат како повикани од Зевс да одат кај Ахајците, односно да влезат во шаторот на Агамемнон и да го поттикнат да војува.

Во еден дел од *Одисејата* се зборува за земјата на соништата, на работ од Океанот, која се граничи со преминот на мртвите во подземниот свет (Ад).

Наводи
------

1. 1 2  Цермановиќ-Кузмановиќ, А. & Драгослав Срејовиќ, 1992, *Лексикон на религии и митови*, Современа администрација, Белград.
2. ↑  -{theoi.com: Oneiroi}-, Посетено на 17. 4. 2013.
3. ↑  Theogony, 211–225
4. ↑  De natura deorum, 3,17
5. ↑  Метаморфози, XI, 633-649
6. ↑  *Илијада*, II, 1-35
7. ↑  *Одисеја*, XXIV, 11-14[*мртва врска*]
***Прешернов ден***  (словенечки: *Prešernov dan*), полно име **Ден на Прешерн, словенечки културен празник** е државен празник во Словенија кој е на 8 февруари.

Тоа е одбележување на држвноста на Словенија и е прослава на словенечка култура.
Овој ден е назначен како празник од 1945 година за да се подигне културната свест и самодоверба на Словенечката нација.
На 7 февруари, во пресрет на празникот, се доделуваат Наградата Прешерен и Наградите на Фондот Прешерен, највисоките словенечки признанија за културни достигнувања. 
Денот на Прешерен продолжува да биде еден од најпознатите словенечки празници. За време на празникот во целата држава , музеите и галериите нудат бесплатен влез и се одржуваат разни други културни настани. Празникот се слави не само во Словенија, туку и од словенечки заедници низ целиот свет.

Историја
--------

Годишнината од смртта на Прешерен првпат станала истакнат датум за време на Втора светска војна во 1941 година, кога на7 февруари се славел како ден на сите - словенечко единство. 
Предлогот да се прослави 8 февруари како словенечки културен празник бил донесен во јануари 1945 година, за време на Втора светска војна, на Словенечкиот фронт за ослободување од Богомил Герланц. 
Официјално бил прогласен за културен празник со указ донесен од Претседателот на словенечки национален ослободителен совет на 28 јануари 1945 година и објавено во весникот „Словенски порошевалец" на 1 февруари 1945 година. 
Останал државен празник за време на Социјалистичка Република Словенија во рамките на СФР Југославија и исто така беше прославена и од Словенците во Италија. 
Прогласувањето на Денот на Прешерен за неработен ден во 1991 година, била причина за спротивставување на многумина, тврдејќи дека тоа ќе донесе банализација на празникот создаден да биде посветен на културни настани. Како резултат на тоа, 3 декември, годишнината од раѓањето на поетот, исто така, стана широко прославена како алтернативен празник. Денес и двата дена се слават скоро подеднакво, без антагонизам иако само Денот на Прешерен во февруари е официјално признат како национален празник.

Поврзано
--------

* Празници во Словенија

Наводи
------

1. ↑  „PREŠERNOV DAN". Архивирано од изворникот на 2021-01-20. Посетено на 2021-04-08.
2. ↑  Kulturni praznik: Nazaj na staro domačijo
3. ↑  8. februar – slovenski kulturni praznik ali Prešernov dan

Надворешни врски
----------------

* Kar sem si želel kot mulc, sem uresničil (interview) ("I Have Realised What a Wished for Myself as a Kid"; Dnevnik, 9 June 2007)
* Miki Muster: Packanje z barvami mi ni všeč (interview) ("I Don't Like Blotching with Colours"; Dnevnik, 7 February 2015)
Терминот **радикализам** означува политички начела кои се фокусираат на менување на социјалните структури преку револуција и менување на вредносните системи на основни начини. Зборот е изведен од латинскиот збор *radix* (корен). Иако значењето претрпело промени од 18 век кога станал кованица, сепак ја задржува конотацијата "промена во коренот" што е од фундаментално значење за револуционерните социјални промени. Радикализмот исклучиво ја вклучува крајната левица. Спротивни на радикалните, тие од десницата се нарекуваат реакционери. Историски, за радикали биле сметани: комунистите, социјалистите, анархистите, анти-империјалистите, феминистките и други групи кои сметале дека општеството е неправедно и треба радикално да се промени.

Радикализмот одигра клучна улога во раѓањето и развојот на парламентаризмот и изградбата на модерната српска држава што довела до југословенското обединување. Народната Радикална Партија, формирана во 1881 година беше најсилната политичка партија и беше на власт во Кралството Србија повеќе од сите други заедно. Уставот на Кралството Србија од 1888, кој ја дефинирала како независна држава и ја формализирала парламентарната демократија која беше меѓу најнапредните во целиот свет, поради радикалниот придонес е познат како Радикалниот Устав.

Наводи
------

1. ↑  Mike Sanders (ed.) (2001) "Women and Radicalism in the Nineteenth Century", ISBN 0-415-20526-3, "General Introduction"

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4048171-2
* HDS: 027156
* NDL: 00569326
* NKC: ph1098741

 |

 |
**Манастирскиот комплекс** — комплекс од мали манастирски цркви кои се наоѓаат во близина на селото Ангелци, во Општина Василево.

Местоположба
------------

Комплексот се наоѓа на 4 километри северно од селото Ангелци, по патот кој води кон селата Едрениково и Седларци. Месноста каде се наоѓаат манастирите е позната како Чаушев Камен или Кајнаци.

Комплекс
--------

Манастирите се наоѓаат во полупречник од 50 метри, наредени еден до друг. Манастирите се девет на број, и тоа: манастир „Св. Петка", „Св. Троица", „Св. Пантелејмон", „Св. Недела", „Св. Јован Крстител", „Св. Ѓорги", „Св. Леонтиј", „Св. Димитар" и манастир посветен на „Три светители". Во комплексот се наоѓаат и три бунари, чија вода била света и лекувала девет болести, како и една камбанарија.

Историја
--------

Историјата на манастирскиот комплекс започнува кон 1991 година, кога на еден месен жител, кој неколку години боледувал, започнал да сонува како некои непознати луѓе од него бараат соба со покрив. По некое време неговата сестра сонила дека мора да изгради манастир за да не го изгуби најмилото.

Така, во 1991 година човекот започнал да гради најпрвин бунар, а потоа бил изграден и првиот манастир посветен на Света Петка. По ова следувало и изградбата на манастирите „Св. Недела", „Св.Троица" и „Покровитна Богородица", „Св. Јован Крстител". По некое време на еден друг жител на селото Ангелци, исто така сонил дека треба да изгради манастир кај Чаушев Камен, по кое бил изграден и манастирот посветен на „Св. Пантелејмон".

Според еден друг жител на селото, манастирите ги предвидела и Баба Ванѓа, кој ја посетил во текот на 1980-тите години, и која го прашала за манастирите. Откако тој и кажал дека не постојат такви манастири во неговото село, таа му кажала дека во идниот период истите ќе бидат изградени.

Статус
------

Иако овие манастири се посетени од страна на многу верници но Струмичката епархија истите не ги признава, бидејќи се градени поради сон, спротивно на православните канони.

Галерија
--------

* Манастир „Св. Петка"Манастир „Св. Петка"
* Манастир „Св. Троица"Манастир „Св. Троица"
* Манастир „Св. Пантелејмон"Манастир „Св. Пантелејмон"
* Манастир „Св. Недела"Манастир „Св. Недела"
* Манастир „Св. Јован"Манастир „Св. Јован"
* Манастир „Св. Ѓорѓи"Манастир „Св. Ѓорѓи"
* Манастир „Св. Леонтиј"Манастир „Св. Леонтиј"
* Манастир „Св. Димитриј"Манастир „Св. Димитриј"
* Манастир „Св. Три светители"Манастир „Св. Три светители"
* Бунар „Св. Петка"Бунар „Св. Петка"
* БунарБунар
* КамбанаријаКамбанарија
* 
* Поглед кон комплексотПоглед кон комплексот

Наводи
------

1. ↑  МПЦ не ги признава бидејќи се градени поради сон, спротивно на православните канони
2. ↑  Дел од манастирите сè уште се во фаза на изградба
3. ↑  Сонуваат светци, и градат манастири
4. ↑  Манастири од чудни соништа никнуваат кај Ангелци[*мртва врска*]

Надворешни врски
----------------

|  |  |
| --- | --- |
| Ризница | „Манастирски комплекс (Ангелци)" на Ризницата ? |
Ономастика

**Ономастика** или **ономатологија** (од грч. ὀνομαστική или ὀνοματολογία , наука за именувањето) — науката која се занимава со личните именки од секаков вид и потеклото на имињата. Една од главните гранки на ономастиката е топонимијата или топономастиката, науката за имињата на географските места. Антропономастиката е науката за личните имиња.

Кај некои култури (и познати личности) достатно е да се употреби само едно име за да се утврди идентитетот на една личност без забуни. Кај други пак, само едно лично име не е доста, па ова бара алтернативни називи како хипокристички/деминутивен прекар или со додавање на дополнително име засновано на одликите на дадениот поединец, неговото семејство, занимање, потекло и др. Во најголемиот дел од светот, поединечно стекнатите прекари станале наследни презимиња, чија описност во денешницата немаат многу заедничко со описноста на прекарот на првобитниот потомок.

Во многу европски земји се кажува прво името, па презимето, додека во Унгарија и Источна Азија редоследот е обратен.

Поврзано
--------

* Антропонимија
* Етимологија, наука за потеклото на зборовите
* Џорџ Р. Сјуарт, „човекот кој ја очовечи ономастиката"
* Хидроним
* -оним, на кој се наведени технички видови имиња
* Топонимија
* Ономастика на македонскиот јазик

Надворешни врски
----------------

* Ономастика на Curlie (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85094813
* GND: 4075199-5
* BNF: cb119401735 (податоци)
* NKC: ph213330
* BNE: XX525906

 |

 |
**Прајмвал** е американски хорор филм од 2007 година. Главните ликови во филмот ги толкуваат глумците Доминик Персел, Орландо Џонс и Брук Ленгтон како тим на американски новинари кои патуваат во Бурунди за да ги снимаат џиновските, човекојадни крокодили.

**Прајмвал** е инспириран од вистинска приказна за човекојадниот крокодил Густав, кој живее во Бурунди и е долг повеќе од 6 метри и тежок околу еден тон.

Содржина
--------

Улоги
-----

* Доминик Персел - Тим Манфри
* Брук Ленгтон - Авива Мастерс
* Орландо Џонс - Стивен Џонсон
* Јирген Прохнов - Џејкоб Криг
* Гидеон Емери - Мат Колинс
* Габриел Малема - Џоџо
* Думисани Мбебе - Хари / Малиот Густав
* Патрик Листер - Роџер Шарп
* Линда Мпондо - Златен заб
* Ернест Ндолову - Шаман
* Танди Нугбани - сопругата на Шаман
* Кгмотсо Мотлоси - синот на Шаман

Промоција
---------

Снимањето започнало во април 2006 година во Јужна Африка. Снимањето пак на друг хорор филм со крокодил, *Ужасот од реката*, морало да биде одложено за есен 2007 поради сличностите на филмот со *Прајмвал*.

Промотивниот трејлер за филмот го прикажува Густав како "сериски убиец", од кој загинале повеќе од 300 жртви и "бројката се зголемува". Тој е во споредба со Џек Мевосек и Зодијак но со не-човечки особини неговата состојба никогаш не е споменато, освен за кратко каде што раскажувачот вели: "Тој е вистински, но тој не е човек". Скратената верзија на овој трејлер не го содржи сето ова. Меѓутоа, во трејлерот, крокодил, веројатно Густав, трепка кратко на екранот. На промотивниот постер слично се повикува Густав како "еден од најплодните сериски убијци во историјата". Официјално мрежно место на филмот ретко спомнува дека убиецот е всушност крокодил.

Критики
-------

Филмот е лошо примен, добивајќи рејтинг од само 19% на Rotten Tomatoes. Природонаучникот Патрис Феј рекол дека *Прајмвал*, "е пред сè, навреда на Бурунди, бидејќи ја прикажува земјата во лошо светло, и народот на Бурунди е напрваен да биде дивјаци, варвари, крадци и убијци".

Наводи
------

1. ↑  „Primeval". Rotten Tomatoes. Посетено на 4 April 2015.
2. ↑  McRae, Michael (February 2008). „Gustave, the Killer Crocodile – Update". National Geographic Adventure Magazine. Посетено на 4 April 2015.

Надворешни врски
----------------

* 

* *Прајмвал*  на  Семрежната филмска база на податоци (англиски)
* *Прајмвал* — AllMovie (англиски)
* *Прајмвал* на Rotten Tomatoes.
* Официјален ДВД вебасајт на *Прајвал* Архивирано на 19 јули 2007 г.
* National Geographic – Gustave: Have You Seen This Crocodile? Архивирано на 15 јануари 2007 г.
**Оскар за најдобар странски филм** е награда која секоја година ја доделува Академијата за филмски уметности и науки. Наградата започнала да се доделува во 1947 година. Иако се нарекува награда за странски филм, всушност, наградата се доделува за најдобар филм снимен во земја од неанглиското говорно подрачје, т.е. британските филмови не влегуваат во оваа категорија, туку тие се натпреваруваат рамноправно со амриканските филмови.

Добитници на наградата за најдобар странски филм
------------------------------------------------

* 1947 - „Чистачи на чевли"
* 1948 - „Господинот Винсент"
* 1949 - „Крадци на велосипеди"
* 1950 - „Ѕидовите на Малапага"
* 1951 - „Рашомон"
* 1952 - „Забранети игри"
* 1954 - „Портата на пеколот"
* 1955 - „Самурај - Легендата на Мусаши"
* 1956 - „Улица"
* 1957 - „Ноќите на Кабирија"
* 1958 - „Мојот вујко"
* 1959 - „Црниот Орфеј"
* 1960 - „Девствена пролет"
* 1961 -
* 1962 -
* 1963 -
* 1964 -
* 1965 -
* 1966 -
* 1967 -
* 1968 -
* 1969 -
* 1970 -
* 1985 - „Службена верзија"

Наводи
------
*Pietà* (околу 1460) од Косме Тура
***Пиета*** е слика темпера на панел од Косме Тура со димензии 47,7 см на 33,5 см. Сега се наоѓа во Museo Correr во Венеција, на кој му бил оставен остатокот од колекцијата на Теодоро Корер на 1 јануари 1830 година Му се припишувала на Лука д'Оланда до 1859 година, кога Винченцо Лазари го препознал како дело на Тура. Во споредба со на истиот уметник и неговиот олтар на Роверела, таа е објавена околу 1460 година.

Опис и стил
-----------

Делото претставува прилично класична иконографија, онаа на Веспербилд, а ако детално се разгледа, димензијата на болката е сублимирана. Марија се гледа како седи на работ на сводот, во центарот на композицијата, држејќи го телото на нејзиниот мртов син. Голгота е во позадина. Сликовниот квалитет е многу повисок, во некои точки е видлив основниот цртеж кој е направен директно на слојот од гипс, гледачот може да се восхитува на мудрата употреба на лакови и маслено застаклување. Делото е богато со симболи и значења, меѓу нив најинтересно е лево од гледачот. Во аголот, во близина на разорниот пад на бојата, може да се види мајмун кој е на врвот на дрвото што потсетува на инферното.

Наводи
------

1. ↑  (на италијански) Giovanni Mariacher, *Il Museo Correr di Venezia, dipinti dal XIV al XVI Secolo*, Venezia, Neri Pozza, 1957.
2. ↑  (на италијански) A. Tartuferi, G. Tormen, *La fortuna dei primitivi, terosi d'arte dalle collezioni italiane fa Sette e Ottocento*, Firenze, 2014

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Gonepteryx|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Прашкаво-жолттата пеперуга** (Gonepteryx farinosa) е пеперуга од семејството на пеперуги Белци. Пеперугата ја има и во Македонија.

Подвидови
---------

* *G. f. farinosa*, Југозападна Азија, Кавказ, Хималаите
* *G. f. turcirana*  *de Freina*, 1983 Кавказ
* *G. f. meridioirana*  *de Freina*, 1983
* *G. f. chitralensis*  *Moore*, 1906

Опис
----

Пеперугата се наоѓа во Западна Азија, Централна и Јужна Европа, а појавата во Северна Африка не е потврдена. Мажјакот е покрупен и има посветли бои над и под дорзалниот дел на крилјаѕа. Централните жолти точки не се силно изразени, често недостасуваат, особено кај женките. Ларвите се хранат со растенијата: *Rhamnus*, *Ziziphus* и *Paliurus*.

Поврзано
--------

* Пеперутки во Македонија

Наводи
------

1. ↑  Zeller, 1847 Verzeichnis der vom Professor Dr. Loew in der Türkei und Asien gesammelten Lepidoptera Isis von Oken 1847 (1) : 3-39
2. ↑  Seitz, A. ed. Band 1: Abt. 1, *Die Großschmetterlinge des palaearktischen Faunengebietes, Die palaearktischen Tagfalter*, 1909, 379 Seiten, mit 89 kolorierten Tafeln (3470 Figuren) *Оваа статија содржи текст од овој извор, кој е во јавна сопственост.*

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q2535947
* EoL: 173304
* Fauna Europaea: 440832
* GBIF: 1920707
* iNaturalist: 484050
* IRMNG: 10467508
* LepIndex: 178144
* NCBI: 596575

 |

 |
**Наум Абов** (Баница, Леринско, Егејска Македонија, 6 јуни 1930

 - Скопје, 14 октомври 2016

) — македонски егејски активист и шахист, учесник во Граѓанската војна во Грција и носител на почесната титула Македонски сенатор.

Животопис
---------

Абов е роден на 6 јуни 1930 година во Леринското село Баница, каде завршил основно образование. На 16 годишна возраст го затекнала Граѓанската војна во Грција 1946-1949, и како и многумина, бил мобилизиран во Демократската армија на Грција (ДАГ), во диверзантскиот вод на Дваесетичетвртата бригада, со претежно мобилизирани момчиња и девојки Македонци од леринско, костурско и воденско. Дваесетичетвртата бригада оперирала во мегленско и воденско.
При учество во диверзантска акција во 1948, во обид за демонтирање од експлозија на мина претрпува оштетување на телото и рацете. Ги губи и двете раце и станува стопостотен инвалид до крајот на својот живот.
Како ранет од Грција е префлен во Македонија, во специјалната болница за ранетите во Граѓанската војна во Грција во Јасеново, велешко. Оттаму, поради бунт против КПЈ и Тито, а со обвинение дека КПЈ и Тито се виновни за поразот на ДАГ во Граѓанската војна во Грција, повеќемина ранети со вагони се префрлени во Чехословачка. Во Чехословачка, врз Абов биле извршени дваесет операции, и таму останал до 1970 година, кога се вратил во Скопје, Македонија.
Во Македонија активно бил вклучен во здруженијата на Македонците од Егејскиот дел на Македонија и во спортски друштва. Бил одличен шахист. Бил основач на Скопското здружение на Македонците од Егејскиот дел на Македонија од 1978 година. Активно учествувал на Егејските средби во Трново, горничевските и баничките средби, ја помагал работата на многу здруженија на Македонците од Егејскиот дел на Македонија, Матицата на иселениците од Македонија, бил основач и почесен претседател на Форумот на Македонците од Егејскиот дел на Македонија, како и учесник во делегацијата на здруженијата на Македонците од Егејскиот дел на Македонија на Конференцијата за човековите права на КЕБС во Варшава, Полска, од 9 до 11 октомври 2006 година.
Светскиот Македонски Конгрес како неформален Светски Парламент на Македонците од сите делови на Македонија во целиот свет, во 2008 година му го доделил највисокото семакедонско признание почесната титула Македонски сенатор.
Починал во Скопје на 14 октомври 2016 година.

Наводи
------

1. ↑  *Одржано 24-то државно првенство во шах за лица со телесeн инвалидитет*
Прашки студент (извадок од филмот во времетраење од 41 минута)
***Прашки студент*** (германски: *Der Student von Prag*, исто така познат како *зделка со сатаната* ) е германски нем хорор филм од 1913 година. Тој е делумно заснован на „Вилијам Вилсон", расказ на Едгар Алан По, поема напишана од страна на Алфред де Мисе, и *Фауст*. Филмот бил преработен во 1926 година, под истиот наслов *Студент од Прага*. Другите преработки биле направени во 1935 и 2004 година. Во филмот игра Пол Вегенер и ова било негово прво појавување на филмската сцена. За овој филм се смета дека е првиот независен филм во филмската историја.

Заплет
------

Филмот се одвива на Прашкиот универзитет во 1820 година, каде што еден сиромашен млад човек по име Балдуин е најдив студент во градот и најдобар мечувалец. Тој се чувствувал поразен од грофицата Маргит Шварценберг откако ја спасил од давење, но знаел дека не можел да продолжи со својата љубов кон неа, бидејќи бил сиромашен. Волшебник наречен Скапинели му понудил на Балдуин 100.000 парчиња злато во замена за каков било предмет кој може да го најде во собата на студентите. Балдуин се согласува, мислејќи дека не поседува ништо, но е зачуден кога Скапинели го изразува одблесокот на Балдуин од огледалото. Балдуин се обидува да ја заведе грофицата Маргит, но е прогонуван од неговата двојна појавата во огледалото. Барон Валдис-Шварценберг, братучед на грофицата и соперник, го предизвикува Балдуин на двобој за нејзината рака. Без знаење на останатите, таткото на грофицата го моли Балдуин да не го убие баронот, бидејќи тој бил последниот преживеан наследник на семејното богатство. Балдуин се согласува, но е спречен откако неговиот двојник се појавува на двобојот на негово место. Балдуин се прикрал во собата на Маргит и таа ги признава вистинските чувства кон него. Сепак, таа е исплашена од појавата на неговиот двојник и останува без свест. Одбиен, Балдуин се враќа во својата соба за да земе пиштол. Тој пука кон неговиот двојник, сакајќи да го убие. Подоцна Скапинели доаѓа во собата го зема договорот потпишан од страна на Балдуин, го искинува, го фрла како конфети и исчезнува од вратата.

Позначајни ликови
-----------------

* Пол Вегнер како Балдуин
* Џон Готовт како Скапинели
* Грете Бергер како грофица Маргит
* Лида Салмонова како Лидушка
* Лотар Корнер како гроф фон Шварценберг
* Фриц Вајдеман како Барон Валдис-Шварценберг

Наводи
------

1. ↑  Студентски фон Праг - филм (филм) заговор и преглед
2. ↑  Hedges, Ines (2009). *Framing Faust: Twentieth-Century Cultural Struggles*. SIU Press. стр. 27-29. Посетено на 11 July 2017.

Надворешни врски
----------------

* 

* Прашки студент (филм од 1913 година) на Ризницата ?
* *The Student of Prague* — AllMovie (англиски)
**Мол** (симбол **мол**, меѓун.**mol**) е основна SI-единица за количество супстанца во SI системот. Таа е една од основните единици во овој систем.

Дефиниција
----------

Според најновата дефиниција на IUIPAC од 2017 година мол, симбол mol, е SI единица за количество супстанца. Еден мол содржи точно 6,022 140 76 × 1023 елементарни единки. Ова е фиксна бројчена вредност на Авогадровата константа, *N*A, кога ќе се изрази во mol−1 и се нарекува Авогадров број. Количеството супстанца, симбол *n*, на еден систем е мерка за бројот на специфицирани елементарни единки. Елементарната единка може да е атом, молекула, јон, електрон или било која друга честичка или специфицирана група на честички.

1. ↑  Marquardt, Roberto; Meija, Juris; Mester, Zoltán; Towns, Marcy; Weir, Ron; Davis, Richard; Stohner, Jürgen (2018). „Definition of the mole (IUPAC Recommendation 2017)". *Pure and Applied Chemistry*. 90(1): 175–180. doi:https://doi.org/10.1515/ci-2018-0220 Проверете ја вредноста `|doi=` (help).
Поглед од Плоштадот деи Мираколи
**Пиза** (италијански: *Pisa*) — италијански град сместен на реката Арно во регионот Тоскана и главен град на истоимената покраина. Овој град е познат по многубројните културно-историски споменици, од кои најзначајна е Кривата кула, висока 56 метри, изградена во 12 век. 

Пиза во 1540 г. карта на Јакопо Филипо Форести
Катедралата во Пиза
Ѕидините кои го опкружуваат историскиот центар на Пиза
Овој италијански град е родно место на научникот Галилео Галилеј.
Во овој град се наоѓа најзначајниот аеродром во овој регион, Аеродромот Галилео Галилеј и исто така Пиза е седиште на три важни универзитети и бројни истражувачки центри.

Географија
----------

Градот Пиза е сместен во близина на утоката на реката Арно, во низинска област која на север е затворена со планинскиот венец Монти Пизани.

### Клима

Климата во Пиза е условена од два фактори: близината на морето кое ги ублажува силните зимски студови и летни жештини, и континенталноста на низината Валдарно.
Следната табела ги содржи средните вредности кои се регистрираат во текот на годината:

| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Година |
| --- | --- | --- | --- | --- | --- | --- | --- | --- | --- | --- | --- | --- | --- |
| Максимална средна темпер. (°C) | 10 | 11 | 15 | 18 | 22 | 26 | 30 | 29 | 26 | 21 | 16 | 11 | 19,6 |
| Минимална средна темпер. (°C) | 2 | 3 | 4 | 7 | 10 | 14 | 18 | 17 | 14 | 11 | 6 | 2 | 9 |
| Дождови (mm) | 69 | 71 | 72 | 85 | 56 | 48 | 28 | 52 | 93 | 112 | 135 | 80 | 901 |

Пиза како мотив во уметноста
----------------------------

* „Пиза и Венеција" — кус расказ на австрискиот писател Томас Берхнард од 1978 година.

Надворешни врски
----------------

* Општина Пиза
* Leaning Tower - Official Website
* Аеродромот Галилео Галилеј Архивирано на 21 ноември 2016 г.

Наводи
------

1. ↑  Томас Бернхард, *Имитатор на гласови*. Скопје: Темплум, 2008, стр. 17.

|  |  |
| --- | --- |
| Stub icon | *Оваа статија место во Италија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 204007255
* LCCN: n79034879
* ISNI: 0000 0001 2293 2886
* GND: 4046151-8
* SUDOC: 026398354
* NDL: 00629071
* NKC: ge130422

 |

 |
Изглед и составни делови на систем со потопна пумпа
**Потопна пумпа** — пумпа со херметички изолиран мотор која се поставува во внатрешноста на извор на течност со цел за полесно испумување на течноста на површината. Значајната предност на овие пумпи е што не ја испумпува течноста врз основа на воздушен притисок. Целата технологија се заснова на основната логика дека полесно е течноста да се испумпува отколку да се повлекува нагоре.

Принцип на работа
-----------------

Пумпата е херметички заштитена со цел течноста да не го оштети моторот. Преку кабелот моторот добива струја за негова работа при што порамнувачот на фрквенции служи за чистење на шумовите. Со добивањето на енергија моторот ја принудува пумпата да врши исфрлување нагоре на течност која нвлегува низ отворите.

Најчестата употреба на овие пумпи е за вадење на вода или нафта од Земјината површина. Овие пумпи најчесто се спуштаат во цевки во кои се наоѓа течноста која ја исфрлуваат. Доколку нема константен прилив на течност тие не можат да работаат.

Употреба
--------

Употребата на овие пумпи се сведува на вадењето на вода и нафта од Земјината површина. Нивната најголема предност е тоа што можат да истуркаат течности кои се наоѓаат многу подлабоко за разлика од обичните вакуумски пумпи.

### Употреба на потопните пумпи за вадење на нафта

Принципот на употреба е истиот само што се користат помоќни пумпи кои можат да истуркаат нафта и од 3.7 километри од Земјината површина. Овие работаат при големи напони од неколку киловолти достигнувајќи работни температури од 150о целзиусови и притисок до 34MPa. Моќноста на ваквите пумпи се движи и до 1000 коњски сили (750 kW).

Исто така се употребуваат и за испумпување и на други течности па во зависност од нивната употреба варираат и нивните својства.
Пиластри на зградата на окружниот суд во Спрингфилд (Охајо)
**Пиластер** — сосема малку издаден столб зграден во ѕид. Пиластерот е зарамнет или скратен столб кој обично оди заедно со капител и перваз, како и во низок релјеф или рамен наспроти еден ѕид. Овој архитектонски елемент го наоѓаме во класичната архитектура и има за цел да даде впечаток на потпорен столб, но само со украсна вредност. Наспроти ова, врзан столб или дирек може да го држи ѕидот и покривот над него.

Пиластрите често ги наоѓаме непосредно по страните на една врата или прозорско окно на една фасада, а понекогаш и заедно со квадратни или округли столбови. Во овој случај, столбовите се оддалечени за извесно растојание од ѕидот и имаат за цел да го потпираат ѕдот или покривот над нив, како да речема кај еден портик. Овие вертикални елементи се користат и како потпора за вдлабнат архиволт околу еден влез.

Пиластерот може да има едноставен квадратен профил (пресек) или може да биде украсен во еден од стиловите на класичниот архитектонски поредок како џиновски ред како изрежани столбови со висина од два спрата. Овој елемент од старогрчката и римската архитектура бил преземен и од Италијанската ренесанса, а подоцна и во Грчката возобнова.

Поврзано
--------

* Архиволт
* Дирек
* Столб
* Врзан столб
* Класична архитектура
* Список на термини од класичната архитектура

Наводи
------

* *Dictionary of Ornament* од Philippa Lewis & Gillian Darley (1986) NY: Pantheon

|  |  |
| --- | --- |
|  | „Пиластер" на Ризницата ? |
Советска поштенска марка со молдавски народни музички инструменти
**Молдавската музика** е блиско поврзана со романската, но не е дел од неа. Молдавската народна музика е сложена по ритам (како и за многу земји од Источна Европа) и полна со музичка импровизација. Поп, хип-хоп, рок и другите правци на музиката имаат многу обожаватели во Молдавија. Најпозната музичка група од Молдавија е: O-Zone, молдавски бенд кој го имаа најголемиот евсропски хит за 2004, Dragostea din tei. Исто така попознати се: Владимир Погребњак – гитарист и текстописец, Наталија Барбу, која е попозната во Германија, Романија и Украина. Друга позната музичарка Нели Чобану. Бендот Flacai бил познат во седумдесттите, членовите биле од градот Кахул кој бил центар на молдавската музика.

Народна музика
--------------

Додека Молдавија била во составот на СССР, молдавската музика била диктирана од владата. Најпозната молдавска фолк балада е Миорица.

Популарни молдавски музичари
----------------------------

* Аркадиј Луксембург
* Алтерносфера
* Арсение Тодираш
* Дан Балан
* Софија Ротару
* Наталија Барбу
* Нели Чобану
* Раду Сирбу
* Sun Stroke Project
* Павел Стратан
* Клеопатра Стратан
Пилав со рендано сирење
**Пилав** — јадење од варен ориз, прелиен со врело масло. Името потекнува од турскиот назив Pilav , кој пак е позајмен од староперсиското پلو, што се изговара *палау*, односно од иранското polów.

Историјат
---------

Еден од најраните пишувани наводи за пилавот може да се најде во историјата за Александар Велики, кога се опишува бактриското гостопримство. (Бактрија била источна иранска провинција, веројатно родното место на жена му на Александар, Роксана и географски се наоѓа во денешен Узбекистан.)

Пилавот обично се смета за еден од најстарите начини на подготовка на ориз, кој има персиски корени. Познато е дека му бил послужен на Александар Велики по неговото заземање на Согдијан, главниот град на покраината Мараканда (денешен Самарканд). Подоцна војската на Александар го донела ова јадење назад во Македонија и тоа се проширило низ цела источна Европа.

Разновидност
------------

Во зависност од локалната кујна, пилавот исто така, може да содржи различни видови месо или зеленчук. Пилавот и сличните јадења се карактеристични за Блискиот Исток, Централна и Јужна Азија, Источна Африка, Латинска Америка и Карибите.

Во Италија пилавот е познат под називот *ризото*, во Иран се вика *чилав*, а се подготвува и во Кина и Јапонија.

Надворешни врски
----------------

* Пилав од нелупен ориз Архивирано на 11 јануари 2014 г.
* Локалитет Пилав Тепе
* Пилав Тепе низ вековите Архивирано на 17 ноември 2009 г.

Наводи
------

1. ↑  „Пилав" — Дигитален речник на македонскиот јазик
2. ↑  Turkish vegetarian cooking анг.
*Анкилосаурус* и неговата карактеристична опашна палка.
Во зоологијата, **палката** е коскена маса на крајот на опашката на некои диносауруси и на некои цицачи, пред се на анкилосауридите и глиптодонтите, како и на мејоланидните желки. Се смета дека ова е форма на дефанзивен оклоп или оружје што се користело за одбрана од грабливци, на ист начин како и тагомизерот, поседуван од стегосауриди, иако барем во глиптодонтите се претпоставува дека се користел во борбите за правата на парење. Меѓу диносаурусите, палката била присутна главно во анкилосауриди, иако сауроподот *Шуносаурус* поседувал и опашка. Опашката е најчесто насликана на *Анкилосаурус*, особено во средби со поголеми грабливци како *Тираносаурус*. Викторија Арбор утврдила дека опашките од анкилосаурид може да создадат доволно сила за да ја скршат коската при ударите.

Поврзано
--------

* *Анкилосаурус*
* Тагомизер
**„Потопи ми ја главата!"** (руски: *Утопи мою голову!*) — збирка раскази од рускиот писател Јуриј Мамлеев од 1990 година. На македонски јазик, збирката е објавена во 2010 година во издание на Темплум, како 81 книга во рамките на едицијата „Магма". Преводот од руски јазик е дело на Ѓорѓи Крстевски.

Технички одлики
---------------

Збирката е печатена во мал формат (18 сантиметри), во мек повез и има 180 страници. Книгата е каталогизирана во Националната и универзитетска библиотека Св. „Климент Охридски" - Скопје и ја носи меѓународната ознака ISBN 978-9989-189-71-5. Графичкото уредување и дизајн е дело на фирмата „Кома". На предната корица е наоѓа слика на Rachel Goodyear, додека на задната корица е даден кус осврт врз книгата и попис на дел од објавените книги во едицијата „Магма".

Содржина
--------

Збирката „Потопи ми ја главата!" содржи десет раскази, а покрај нив, на крајот од книгата е дадена куса биографија на авторот. Во збирката се застапени следниве раскази:

* Потопи ми ја главата!
* Тетратката на еден индивидуалист
* Домарот наспроти смртта
* Ќе се задоволам!
* Љубовна приказна
* Ковчег
* Младоженец
* Рационалист
* Црно огледало
* Опачината на Гоген

Наводи
------

1. 1 2  Јуриј Мамлеев, *Потопи ми ја главата!*, Темплум, Скопје, 2010.
Фараонот Ај го врши ритуалот на отворање на устата за Тутанкамон.
**Отворање на устата** бил староегипетски ритуал опишан во погребните текстови, на пример во текстовите од пирамидите.

Погребна магија
---------------

 Фрагмент од релјеф на кој е прикажано давање на месо за време на ритуалот.
Ритуалот вклучува симболично оживување на статуата или мумијата со магично отворање на устата, така што починатиот во задгробниот живот може да дише и да зборува. Постојат докази дека овој ритуал се практикува уште од Старото Кралство, а последен пат се забележува во римскиот период. Специјални алатки се користеле како ритуална тесла, позната како песешкаф, нож со глава на змија и разни амајлии.

Старите Египќани верувале дека душите на луѓето во задгробниот живот имаат потреба од храна и вода за да преживеат. Ритуалното отворање на устата било изведувано така што покојникот можел да ја користи устата за јадење, пиење и разговор во наредниот живот и затоа било исклучително важен ритуал за задгробниот живот.

Ритуалот имал вкупно 75 постапки и неговата најкомплетна варијанта била составена од фази:

* **Постапка 1-9** Прелиминарен ритуал
* **Постапка** **10-22** Оживување на статуата
* **Постапка** **23-42** Подароци од месо од Горниот Египет
* **Постапка** **43-46** Подароци од месо од Долниот Египет
* **Постапка** **47-71** погребен оброк
* **Постапка** **72-75** церемонија на затворање

Книга на мртвите
----------------

Книгата на мртвите настанала од текстовите во пирамидите и текстовите од ковчезите во Новото Кралство, а содржи и чинки за отворање на устата. Овие чинки самите жртви ги фрлале на себе:

*Мојата уста ја отвора Птах,*
*Оковите на мојата уста ми го одврзува мојот градски бог.*
*Тот дојде тука опремен со чинки,*
*Го релаксира синџирот на Сет од мојата уста.*
*Атум ми ги дава моите раце,*
*Тие беа поставени како чувари.*
*Мојата уста ми е подарена,*
*Мојата уста ја отвора Птах,*
*Со тоа метално длето*
*Со кое ги отвори устите на боговите.*
*Јас сум Сехмет-Вадет кој живее западно од рајот,*
*Јас сум Сахет меѓу душите на Он.*

Наводи
------

1. ↑  „The Opening of the mouth ritual". Архивирано од изворникот на 22 август 2014. Посетено на 1 септември 2018. University College London
2. ↑  Lichtheim, Miriam (1976). *Ancient Egyptian Literature, vol 2*. London, England: University of California Press. ISBN 978-0-520-02965-1.
Оваа статија е за пилотот од Првата светска војна. За тенискиот турнир, видете Отворено Тениско Првенство на Франција.

**Ролан Гарос** (6.10.1888. - 5.10.1918.) (фран. *Roland Garros*) бил еден од првите француски пилоти и пилот на воен авион во текот на Првата светска војна. Летачката кариера ја започнал во 1909. со авион од типот Демоизел. Во 1911 почнал да се натпреварува на повеќе европски трки со авиони. Станал познат откако го прелетал Средоземјето од Фрежу во Франција до Бизерта во Тунис. Следната година се приклучил на француската војска на почетокот на војната.

Во 1915 принудно слетал на германска територија и бил заробен од германската војска. Избегал од камп за воени заробеници во февруари 1918 и повторно се придружил на француската војска. На 5 октомври истата година неговиот авион бил урнат од непријателски оган при што Гарос загинал, во близина на Вузие во областа на Ардените во Франција.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 29534200
* LCCN: n88665291
* ISNI: 0000 0000 4066 2691
* GND: 128612037
* SUDOC: 026882868
* BNF: cb119042200 (податоци)
* The Léonore id LH//1081/36 is not valid.

 |

 |